Document ID: 32003L0022

Kommissionens direktiv 2003/22/EF
af 24. marts 2003
om ændring af visse bilag til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved direktiv 2002/89/EF(2), særlig artikel 14, litra c), og
ud fra følgende betragtninger:
(1) Af oplysninger fra Sverige baseret på ajourførte undersøgelser fremgår det, at visse områder i Skåne len ikke længere bør anerkendes som beskyttede zoner med hensyn til beet necrotic yellow vein-virus, da denne skadegører tilsyneladende er etableret i disse områder.
(2) Af oplysninger fra Italien baseret på ajourførte undersøgelser fremgår det, at visse områder i regionen Veneto ikke længere bør anerkendes som beskyttede zoner med hensyn til Erwinia amylovora (Burr.) Winsl. et al., da denne skadegører tilsyneladende er etableret i disse områder.
(3) Ændringerne er i overensstemmelse med Italiens og Sveriges anmodning.
(4) De nuværende bestemmelser vedrørende Tilletia indica Mitra bør ændres på baggrund af de seneste oplysninger om forekomsten af denne skadegører i Sydafrika.
(5) De relevante bilag til direktiv 2000/29/EF bør derfor ændres tilsvarende.
(6) De i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -
UDSTEDT FØLGENDE DIREKTIV:
Artikel 1
Bilag I, II, III, IV og V til direktiv 2000/29/EF ændres som angivet i bilaget til nærværende direktiv.
Artikel 2
1. Medlemsstaterne vedtager og offentliggør de nødvendige love og administrative bestemmelser for at efterkomme dette direktiv senest den 31. marts 2003 De underretter straks Kommissionen herom.
De anvender disse bestemmelser fra den 1. april 2003
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne meddeler straks Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Kommissionens underretter de øvrige medlemsstater herom.
Artikel 3
Dette direktiv træder i kraft på tredjedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 24. marts 2003.

Labels: 20
16
6